প্রসাদ খাওয়ার পরেই অসুস্থ ব্যবসায়ী। হাসপাতালে গেলে মৃত ঘোষণা। পরিবারের অভিযোগ, প্রসাদে বিষ মিশিয়ে খুন করা হয়েছে তাঁকে। কুঁদঘাটের পূর্ব পুটিয়ারির ঘটনা।
 ওয়েব ডেস্ক: প্রসাদ খাওয়ার পরেই অসুস্থ ব্যবসায়ী। হাসপাতালে গেলে মৃত ঘোষণা। পরিবারের অভিযোগ, প্রসাদে বিষ মিশিয়ে খুন করা হয়েছে তাঁকে। কুঁদঘাটের পূর্ব পুটিয়ারির ঘটনা। সন্ধেবেলায় প্রসাদ খাওয়ার পরেই অসুস্থ হয়ে পড়েন মানিক রাউত্‍। বাঙ্গুর হাসপাতালে নিয়ে গেলে তাঁকে মৃত ঘোষণা করা হয়। স্থানীয় কাউন্সিলর বিশ্বজিত্‍ মণ্ডলের দিকেই অভিযোগের আঙুল তুলেছে মানিক রাউতের পরিবার। তাঁদের অভিযোগ, জমি নিয়ে দীর্ঘদিন ধরেই কাউন্সিলরের সঙ্গে বিবাদ চলছে। কাউন্সিলরের লোকেরাই প্রসাদে বিষ মিশিয়ে মানিক রাউতকে খুন করেছে বলে অভিযোগ পরিবারের। (আরও পড়ুন- হলিউড মুভির কায়দায় খুন করা হয়েছে জ্যোতিষি জয়ন্ত ভট্টাচার্যকে) এদিকে, গতকাল রাত সাড়ে এগারোটা নাগাদ কামালগাজি ফ্লাইওবারে জয় রাইডে বেরিয়ে বাইক দুর্ঘটনার মৃত্যু হয় রাহুল ব্যানার্জি ও পায়েল গুহর। কিশোরী পায়েল এবার মাধ্যমিক পরীক্ষার্থী ছিল।